PATVIRTINTA

Druskininkų „Saulės“ pagrindinės mokyklos

direktoriaus 2020 m. sausio 31 d.

įsakymu Nr. V1-20

**MOKINIŲ NAUDOJIMOSI MOBILIAISIAIS TELEFONAIS**

**IR KITAIS MOBILIAIS ĮRENGINIAIS DRUSKININKŲ „SAULĖS“ PAGRINDINĖJE MOKYKLOJE TAISYKLĖS**

1. Mokinių naudojimosi mobiliaisiais telefonais ir kitais mobiliais įrenginiais „Saulės“ pagrindinėje mokykloje Taisyklės (toliau – Taisyklės) nustato naudojimosi mobiliaisiais telefonais ir kitais mobiliais įrenginiais mokykloje ir mokyklos teritorijoje tvarką.

2. Mokiniui, atsinešusiam mobilųjį telefoną ar kitus mobiliuosius įrenginius į mokyklą, draudžiama jais naudotis pamokų ir renginių metu, pertraukų metu draudžiama garsiai klausytis muzikos.

3. Prieš pamoką telefonų ir kitų mobiliųjų įrenginių garsas turi būti išjungtas.

4. Per pamokas mokinių telefonai turi būti sudėti į kabinetuose jiems skirtas vietas (dėžutes ar specialias kišenes).

5. Išimtinais atvejais pamokų metu (trauma, liga ir kitos ekstremalios situacijos), mokytojui leidus, galima skambinti tėvams arba artimiesiems.

6. Mobilieji telefonai ir kiti mobilieji įrenginiai pamokoje gali būti naudojami kaip mokymo priemonė tik mokytojui leidus.

7. Telefonu ir kitais mobiliaisiais įrenginiais pasinaudoti galima per pertraukas ir pasibaigus pamokoms.

8. Pailgintos dienos grupėje telefonu ir kitais mobiliaisiais įrenginiais galima naudotis tik leidus mokytojui ir ne ilgiau kaip 15 min.

9. Mobiliuoju telefonu ir kitais mobiliaisiais įrenginiais mokykloje ir jos teritorijoje mokiniams draudžiama filmuoti ir fotografuoti. Renginių metu filmuoti ir fotografuoti leidžiama renginį organizuojančių mokytojų ar direktoriaus pavaduotojų ugdymui leidimu ar jų prašymu.

10. Mokiniui pažeidus Taisykles, mokytojui ir kitiems mokyklos pedagoginiams darbuotojams suteikiama teisė paimti telefoną ar mobilų įrenginį. Klasės auklėtoja apie Taisyklių pažeidimą per TAMO dienyną praneša mokinio tėvams (globėjams, rūpintojams).

11. Mobilusis telefonas ir kiti mobilieji įrenginiai grąžinami atvykusiems į mokyklą tėvams (globėjams, rūpintojams).

12. Mokiniui, per pusmetį pakartotinai pažeidusiam Taisykles, direktoriaus įsakymu gali būti uždrausta nuo 5 iki 15 dienų įsinešti į mokyklą ar jos teritoriją mobiliojo ryšio priemones ar mobilius įrenginius. Mokinį su direktoriaus įsakymu supažindina klasės auklėtoja, tėvai ir pedagoginiai darbuotojai su direktoriaus įsakymu supažindinami per el. dienyną.

13. Jeigu mokinys, pažeidęs Taisykles, atsisako telefoną ar mobilųjį įrenginį atiduoti mokyklos pedagoginiam darbuotojui, taikoma Taisyklių 12 punkto priemonė.

14. Mokykla už mokinių telefonų ir kitų mobiliųjų įrenginių saugumą mokykloje neatsako.

15. Taisyklės įsigalioja nuo 2020 m. vasario 3 d. Mokiniai su Taisyklėmis pasirašytinai supažindinami klasės valandėlės metu, pedagoginiai darbuotojai ir mokinių tėvai supažindinami per

TAMO dienyną. Taisyklės skelbiamos mokyklos interneto svetainėje www.saulesmokykla/mokiniams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Druskininkų „Saulės“ pagrindinės mokyklos tarybos

2020-01-30 protokolu Nr. 1